ครม.เศรษฐกิจ เล็งเคาะมาตรการกระตุ้นเศรษฐกิจส่งออก-ท่องเที่ยว 7 ต.ค.นี้
ครม.เศรษฐกิจ เล็งเคาะมาตรการกระตุ้นเศรษฐกิจส่งออก-การท่องเที่ยว 7 ต.ค.นี้
24 ก.ย. 2562

นายกอบศักดิ์ ภูตระกูล รองเลขาธิการนายกรัฐมนตรี ในฐานะเลขานุการคณะกรรมการรัฐมนตรีฝ่ายเศรษฐกิจ (ครม.เศรษฐกิจ) กล่าวว่า การประชุม ครม.เศรษฐกิจนัดถัดไปในวันที่ 7 ต.ค.62 จะมีการพิจารณาเรื่องมาตรการกระตุ้นเศรษฐกิจด้านการส่งออก และด้านการท่องเที่ยว เพื่อให้ได้ตามเป้าหมายที่กำหนดไว้ เช่น การตั้งศูนย์จำหน่ายสินค้าแก่นักท่องเที่ยวใกล้สนามบิน ซึ่งมีเอกชนดำเนินการแล้วอย่างเซ็นทรัลวิลเล็จ เพื่อเป็นจุดละลายทรัพย์ที่เหลืออยู่ก่อนเดินทางออกไป
“เราต้องมีจุดที่ดึงดูดให้นักท่องเที่ยวใช้จ่ายเงินที่เหลืออยู่ในกระเป๋าก่อนที่จะบินกลับไป” นายกอบศักดิ์ กล่าว
ส่วนการประชุมในวันที่ 16 ต.ค.62 จะเป็นเรื่องการส่งเสริม SMEs และการเร่งรัดการใช้จ่ายงบท้องถิ่น และวันที่ 1 พ.ย.62 จะเป็นเรื่องเศรษฐกิจสร้างสรรค์